**PREDLOG**

##

## *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_OBČINA VITANJE\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Grajski trg 1; 3205 Vitanje. Tel. (03) 757-43-50, fax. (03) 757-43-51**

**e-mail:** **info@vitanje.si****, www.vitanje.si**

Številka: 9000-0007/2018-002

Datum: 21. 6. 2018

# ZAPISNIK

**23. redne seje sveta Občine Vitanje,**

**ki je bila v četrtek, 21. 6. 2018, ob 18.00 uri v sejni sobi Občine Vitanje.**

**Prisotni člani občinskega sveta:** Milan Hrovat, Janez Kričaj, Andrej Ošlak, Dejan Fijavž, Slavko Kitek, Rudolf Pesjak, Jože Brodej, Andrej Poklič.

**Odsotni:** Mateja Kovše, Simon Golenač, Stanko Plankl (opravičili).

Ostali prisotni:

1. Župan Mirko Polutnik
2. Občinska uprava: mag. Barbara Mikuš Marzidovšek, mag. Nataša Kos iz MIR, Mojca Vodušek, mag., iz SOU, Gorazd Fric in Romana Holobar.
3. Predsedniki vaških skupnosti: Marina Karo, Franc Zbičajnik, Stanko Gorjup, Edi Ošlak, Roman Kričaj.

**Potek seje:**

1. Župan je pozdravil prisotne in ugotovil prisotnost 8 svetnikov, 3 so se opravičili. Občinski svet je odločal sklepčno.
2. Na predloge zapisnikov 22. redne seje z dne 12.4.2018 in 17. korespondenčne seje z dne 16.5.2018 ter 18. korespondenčne seje z dne 31.5.2018 ni bilo pripomb in občinski svet je soglasno (8 ZA) sprejel

**SKLEP: Občinski svet na svoji 23. redni seji dne 21. 6. 2018 sprejme in potrdi zapisnike 22. redne seje z dne 12. 4. 2018 in 17. korespondenčne seje z dne 16. 5. 2018 ter 18. korespondenčne seje z dne 31. 5. 2018.**

1. Na poročilo o izpolnitvi sklepov 22. redne seje OS z dne 12. 4. 2018 in 17. korespondenčne seje OS z dne 16. 5. 2018 ter 18. korespondenčne seje z dne 31. 5. 2018 ni bilo pripomb in občinski svet ga je soglasno (8 ZA) potrdil.

Župan je prebral v vabilu predlagan dnevni red. Občinski svet je soglasno (8 ZA) sprejel

**SKLEP: Občinski svet Občine Vitanje na svoji 23. redni seji dne 21. 6. 2018 sprejme in potrdi predlagan dnevni red.**

**Predlagan dnevni red:**

1. Rebalans Občine Vitanje za leto 2018,

2. Osnutek Odloka o turistični taksi v Občini Vitanje,

3. Predlog Spremembe odloka o določitvi volilnih enot za volitve članov Občinskega sveta Občine Vitanje,

4. Obravnava in potrditev formiranja skupin predšolskih otrok za šol. l. 2018/2019,

5. Urejanje vožnje tovornih vozil na občinskih cestah,

6. Imenovanje članov občinske volilne komisije,

7. Razno.

# *K tč. 1*

*Rebalans Občine Vitanje za leto 2018; (gradivo priloženo)*

Rebalans in razloge za spremembo posameznih postavk je predstavila Mojca Vodušek iz skupne občinske uprave za področje računovodstva. G. Poklič je predstavil stališče odbora za premoženje, da ima o rebalansu pozitivno mnenje in ga daje svetu v potrditev. Po razpravi, v kateri so sodelovali župan, direktorica občinske uprave, ga. Vodušek, svetniki Brodej, Hrovat, Kričaj, Poklič, Fijavž in Ošlak, je občinski svet soglasno (8 ZA) sprejel

**SKLEP št. 1: Občinski svet Občine Vitanje na svoji 23. seji dne 21. 6. 2018 sprejme osnutek Odloka o rebalansu proračuna Občine Vitanje za leto 2018.**

**SKLEP št. 2: Občinski svet Občine Vitanje na svoji 23. seji dne 21. 6. 2018 osnutek Odloka o rebalansu proračuna Občine Vitanje za leto 2018 preoblikuje v predlog.**

**SKLEP št. 3: Občinski svet Občine Vitanje na svoji 23. seji dne 21. 6. 2018 sprejme Odlok o rebalansu proračuna Občine Vitanje za leto 2018.**

**SKLEP št. 4: Občinski svet Občine Vitanje na svoji 23. seji dne 21. 6. 2018 sprejme sklep o zadolževanju občine za izvrševanje proračuna Občine Vitanje za leto 2018 iz naslova 23. člena Zakona o financiranju občin z odplačilno dobo 9 let z enoletnim moratorijem, obrestna mera kredita je 0% (brez EURIBOR) za namena:**

* **»REKONSTRUKCIJA MOSTU ČEZ HUDINJO NA FUŽINAH«; šifra projekta v načrtu razvojnih programov je OB137-17-0007, zadolžitev v višini 34.611,26 EUR in**
* **»REKONSTRUKCIJA CESTE ŠPANER – STUDERŽNIK«; šifra projekta v načrtu razvojnih programov je OB137-18-0001, zadolžitev v višini 50.601,74 EUR.**

**SKLEP št. 5: Občinski svet Občine Vitanje na svoji 23. seji dne 21. 6. 2018 sprejme Načrt odplačil iz naslova zadolžitev v letu 2018 po 23. členu Zakona o financiranju občin.**

**K tč. 2**

*Osnutek Odloka o turistični taksi v Občini Vitanje;* *(gradivo priloženo)*

G. Poklič je predstavil stališče odbora za premoženje, da odlok usklajen z novim zakonom in je taksa določena primerljivo s sosednjimi občinami. Po pojasnilu par vprašanj je občinski svet soglasno (8 ZA) sprejel

**SKLEP št. 1: Občinski svet Občine Vitanje na svoji 23. seji dne 21. 6. 2018 sprejme osnutek Odloka o turistični taksi v Občini Vitanje.**

**SKLEP št. 2: Občinski svet Občine Vitanje na svoji 23. seji dne 21. 6. 2018 Osnutek Odloka o turistični taksi preoblikuje v predlog.**

**SKLEP št. 3: Občinski svet Občine Vitanje na svoji 23. seji dne 21. 6. 2018 sprejme Odlok o turistični taksi v Občini Vitanje.**

**K tč. 3**

*Predlog Spremembe odloka o določitvi volilnih enot za volitve članov Občinskega sveta Občine Vitanje;* *(gradivo priloženo*

Predstavnik statutarno-pravne komisije g. Kričaj je povedal ugotovitev komisije, da je po statutu za tako spremembo potrebna pobuda določenega dela volivcev, kar pri tej pobudi ni izpolnjeno. Dodatno obrazložitev je podala mag. Barbara Mikuš Marzidovšek. G. Poklič je podal stališče, da je potrebno pobudnikom podati odgovor, kaj je potrebno za tako spremembo. Svetniki so soglasno (8 ZA) sprejeli

**SKLEP: Občinski svet Občine Vitanje na svoji 23. redni seji dne 21. 6. 2018 ne sprejme predloga spremembe odloka o določitvi volilnih enot. Pobudnikom se poda odgovor, kaj je potrebno za spremembo.**

**K tč. 4**

*Obravnava in potrditev formiranja skupin predšolskih otrok za šol. l. 2018/2019;* (*gradivo priloženo*)

G. Poklič je predstavil stališče odbora za premoženje, ki je dal soglasje, da se sklep potrdi. Razprave ni bilo. Svetniki so soglasno (8 ZA) sprejeli

**SKLEP: Občinski svet Občine Vitanje se seznani in potrdi predlog formiranja skupin predšolskih otrok za šol. l. 2018/2019.**

**K tč. 5**

*Urejanje vožnje tovornih vozil na občinskih cestah;*

Točko je predstavila mag. Nataša Kos. Po razpravi, v kateri so sodelovali svetniki Poklič, Brodej. Pesjak, Hrovat in Ošlak, so svetniki soglasno (8 ZA) sprejeli

**SKLEP: Občinski svet Občine Vitanje se seznani z možnimi načini urejanja vožnje tovornih vozil na občinskih cestah in sprejme sklep, da se prične izvajati nadzor, predlagan pod zaporedno številko 1 z omejitvami, torej postavitev prometne signalizacije, ki bo omejila obremenitev do 30 ton v določenem terminu v času odjuge na posameznih odsekih, ki jih bo določila občinska uprava.**

**K tč. 6**

*Imenovanje članov občinske volilne komisije;*

G. Poklič je povedal, da je KVIAZ upošteval vse prispele predloge strank in povedal predlog imen za občinsko volilno komisijo za naslednje mandatno obdobje. Razprave ni bilo in svetniki so soglasno (8 ZA) sprejeli

**SKLEP: Občinski svet imenuje v občinsko volilno komisijo Ireno Nečemer iz Slovenskih Konjic za predsednico, Viktorijo Kričaj za namestnico predsednice, Dejana Fijavža za člana, Ivana Oprešnika za namestnika člana, Antona Kuzmana za člana, Draga Lužnika za namestnika člana, Boštjana Ošlaka za člana, Agico Kotnik za namestnico člana.**

**K tč. 10**

*Razno;*

**1.** G. Fijavž je v imenu odbora za družbene zadeve povabil svetnike na občinsko proslavo ob dnevu državnosti in občinskem prazniku v nedeljo, 24. junija, ob 19. uri.

**2.** G. Kričaj je spomnil svetnike na pismo, ki ga je vsem poslala predsednica Društva prijateljev mladine Vitanje. Mag. Barbara Mikuš Marzidovšek je povedala, da je komisija za razpis že ponovno pregledala vloge in prebrala njihove ugotovitve. Svetniki so sprejeli stališče, da občinska uprava pošlje predsednici društva odgovor s pojasnilom komisije tudi v imenu svetnikov in priporočilom, da pošljejo vlogo za sofinanciranje neovrednotenih programov na javni poziv za pokroviteljstvo.

**3.** Župan je predstavil svetnikom razočaranje članov krajevne organizacije Rdečega križa, da se nihče od njih ni udeležil ali poslal opravičila na slovesnost ob 60. obletnici humanitarnosti v Vitanju.

**4.** Župan je predstavil pritožbo občana, da cesta do njegovega gozda ni vzdrževana. G. Fric je povedal, da je cesta kategorizirana kot gozdna in je zemljišče v zasebni lasti soseda, ki ne dovoli odmere in/ali kakšnih posegov.

**5.** Na vprašanje g. Hrovata o reklamaciji dela ceste na Hudinji, ki je bila izdelana v letu 2017 je župan povedal, da je izvajalec obveščen in bo uredil.

**6.** G. Hrovat je v imenu Kulturno turističnega društva sv. Vid je povabil svetnike na tradicionalno srečanje na Rakovcu v nedeljo, 24. junija.

**7.** G. Pesjak je postavil vprašanje, kdaj bo postavljena koča na avtobusni postaji v Sp. Doliču? Župan je povedal, da ni sredstev, da bi bilo to mogoče v letošnjem letu.

**8.** G. Kričaj je pohvalil, da je vežica lepo obnovljena in da so občani to lepo sprejeli.

**9.** Župan je predstavil namero Občine za prevzem vodohrana Kladnik, ki ga trenutno upravlja VO-KA Celje. Ta vodohran uporablja izključno Unior in je zainteresiran, da ga prevzame sam. Svetniki so po krajši razpravi soglasno (8 ZA) sprejeli

**SKLEP: Občinski svet Občine Vitanje pooblašča župana Mirka Polutnika za podpis pogodbe o prevzemu vodohrana Kladnik v upravljanje pod pogojem, da Unior predhodno poda ustrezno pismo o nameri in se nato hkrati podpiše pogodba o prenosu tega vodohrana v upravljanje in celostno vzdrževanje na Unior.**

**10.** Mag. Barbara Mikuš Marzidovšek je svetnike spomnila, da so na elektronski naslov prejeli poziv za potrditev zbiranja in uporabe osebnih podatkov skladno z novo evropsko zakonodajo. Prosila je, da potrdila vrnejo.

Župan je ob koncu seje svetnikom čestital ob občinskem prazniku in jih povabil na občinsko proslavo 24. junija.

Seja se je zaključila ob 19.50 uri.

 Seja je bila tonsko posneta. Dobesedni potek razprav je arhiviran v tonskem zapisu.

Zapisala: ŽUPAN

Romana Holobar Mirko POLUTNIK